Nilo Urdineko ur-jauziak

Nilo Urdineko ur-jauziak () Etiopia ipar-ekialdean dauden ur-jauziak dira. Nilo Urdina ibaiean aurkitzen dira Bahir Dar hiritik eta Tana aintziratik 30 kilometro ibaian behera. Afrikako ur-jauzi ikusgarrienetakoak dira eta beraz Etiopiako turismogune ezagunenetakoa.

 Historia 
Amharerazko Tis Issat izenak "kea boatzen duen ura" eta Tis Abay izenak "ke handia" esan nahi du, ur-jauziak altxaturiko ur-gandua urrutitik ikusten baita.

1626. urtean Etiopia osoko lehenengo harrizko zubia eraiki zen ur-jauzietatik gertu. 
Susenyos I.a enperadoreak agndu zuen haren eraikuntza eta Afonso Mendes Etiopiako Gotazi patriarka portugaldarrak Indiako artisau bat ekarri zuen zubia eraikitzeko.

1842an Anton Abadia euskaltzale eta esploratzailea eta haren anaia Arnaut izan ziren Nilo Urdineko ur-jauzietan.

 Deskribapena 
Ur-jauziek 42 metrotako altuera dute eta gandua eta ortzadarra sortzen dute. Sasoi lehorrean lau erreka bereizten dira eta ur-emaria asko murrizten da, ia lehortu arte, sasoi euritsuan aldiz, ekaina eta iraila artean, ibaiak 400 metrotako zabalera hartzen du.

Gaur egun Tana urtegiak ibaiaren ur emaria erregulatu egiten du eta 2003an eraikitako zentral hidroelektriko batek ibaiaren zati handi bat desbideratzen du energia ateratzeko.

 Iruditegia 

 Erreferentziak 

 Kanpo estekak 

Kategoria:Etiopiako ur-jauziak
Kategoria:Nilo